Bizneset e vogla, në pritje të kredive të qeverisë amerikane
Administrata e Bizneseve të Vogla e pranon se ka vonesa në përpunimin e valës së madhe të aplikacioneve për kredi, por vlerëson se më shumë se 1.6 milionë biznese të vogla u ndihmuan nga raundi i parë i kredive
Benjamin Velazquez shpenzoi orë të tëra për të plotësuar aplikacionin në internet për të marrë një kredi qeveritare për kompaninë e tij me qendër në Uashington, që është goditur rëndë nga masat kufizuese për të ndalur përhapjen e koronavirusit. Kompania e shërbimeve ushqimore, e drejtuar nga familja po pret me dëshpërim për mbërritjen e fondeve. i tha Velazquez Zërit të Amerikës. “Catering by Benjamin” është një nga miliona bizneset e vogla amerikane në prag të shkatërrimit financiar gjatë pandemisë së koronavirusit. Kongresi amerikan ka miratuar dy pako finaciare që kapin shumën e mbi 600 miliardë dollarëve për të ndihmuar bizneset e vogla, por shumë pronarë, përfshirë zotin Velazquez, ende nuk kanë parë asnjë qindarkë. Pothuajse gjysma e fuqisë punëtore të sektorit privat të Amerikës është e punësuar nga bizneset e vogla. Sipas Programit të Mbrojtjes së Pagave (PPP), qeveria federale po u ofron kompanive me më pak se 500 punëtorë kredi të falshme deri në 10 milionë dollarë, nëse ato i mbajnë në punë dhe i paguajnë punëtorët e tyre gjatë pandemisë. Administrata e Bizneseve të Vogla, një agjenci federale, mbështet kreditë por pronarët duhet të aplikojnë përmes bankave pjesëmarrëse ose institucioneve të tjera të kredive për t’i marrë ato. Zoti Velazquez mbylli kuzhinën e tij më 13 mars, pas dërgesave të fundit ushqimore në shkollat dhe kopshtet e disa zonave të Uashingtonit. Ai pushoi nga puna 10 punëtorë kur bizneset jo-thelbësore u urdhëruan të mbyllen për të ndalur përhapjen e koronavirusit. tha Velazquez. Velazquez nuk është i vetëm, pasi shumë biznese janë mbyllur në të gjithë vendin. Në Nju Orlins të Luizianës, mijëra punëtorë të restoranteve janë pushuar ose pezulluar përkohësisht nga puna që nga marsi. i tha agjencisë së lajmeve Reuters Melvin Rodrigue, pronar i restorantit një shekullor Galatoire në Nju Orlins. Ai ka pushuar nga puna gati gjysmën e 160 punonjësve të tij. thotë ai. Administrata e Bizneseve të Vogla e pranon se ka vonesa në përpunimin e valës së madhe të aplikacioneve për kredi, por vlerëson se më shumë se 1.6 milionë biznese të vogla u ndihmuan nga raundi i parë i programit, duke mbështetur më shumë se 30 milionë vende pune. Në të njëjtën kohë, disa kompani të mëdha gjithashtu kanë marrë miliona dollarë në pagesa të parashikuara për firmat më të vogla. Zinxhiri kombëtar i restoranteve Ruth’s Chris Steak House mori një kredi prej 20 milionë dollarësh nga Adminstrata e Bizneseve të Vogla. Kompania i ktheu paratë pas kritikave nga publiku. Sekretari i Thesarit, Steven Mnuchin tha se ishte "shokuese" që ekipi i basketbollit Los Angeles Lakers, me vlerë miliarda dollarë, mori 4.6 milionë dollarë para të kredisë për bizneset e vogla. Ekipi Los Angeles Lakers gjithashtu i ktheu paratë. Sekretari Mnuchin tha se qeveria do të kryejë një kontroll të plotë për çdo kompani që merr më shumë se 2 milionë dollarë në kuadër të programit të kredive për bizneset e vogla. Një studim i 1.700 bizneseve të vogla nga firma e investimeve Goldman Sachs zbuloi se 91 për qind e tyre aplikuan për kredi qeveritare, por vetëm 29 për qind prej tyre kanë marrë fonde. Studimi gjithashtu gjeti se numri mesatar i punëtorëve për një firmë ra nga 11 në 6, një ulje prej 45 për qind. Analistët thonë se mbyllja ekonomike ka prekur në mënyrë jo proporcionale ndërmarrjet e vogla në pronësi të afrikano-amerikanëve, 26 për qind e të cilave thanë se kanë më pak se një muaj rezerva të parave të gatshme, sipas një studimi të fundit. tha Margaret Anadu nga Goldman Sachs Urban Investiment Group. Benjamin Velazquez gjithashtu shpreson që biznesi i tij, që gjithashtu është pjesë e bizneseve me pronar nga komunitetet pakicë, do të mbijetojë. thotë ai.